google/wiki40b huggingface dataset:
Venera-15

Venera 15 (rus. Венера-15), bola sovietska planetárna sonda, ktorá v rámci programu Venera skúmala s pomocou radaru planétu Venušu. Let sa uskutočnil v roku 1983 a bol katalogizovaný v COSPAR pod označením 1983-053A.

Priebeh misie

Ako bolo vtedy obvyklé, na cestu k Venuši vypravili Sovieti dve identické sondy, Veneru-15 a Veneru-16. Štartovali krátko po sebe v rozmedzí piatich dní a vďaka tomu, že obe svoju úlohu splnili, ich výsledky sa dobre doplňovali (rovnako ako pri dvojici Venera-13 a 14 o dva roky skôr).
Sondu Veneru-15 vyniesla do vesmíru raketa Proton-K/D-1 z kozmodrómu Bajkonur 2. júna 1983. V októbri toho roku sa dostala na obežnú dráhu planéty a s pomocou radaru typu SAR začala preskúmavať podrobne povrch planéty. Na obežnej dráhe pracovala (spolu s Venerou-16) osem mesiacov. Misia bola veľmi úspešná, pomohla vytvoriť podrobnú mapu Venuše.

Konštrukcia

Išlo o kombináciu konštrukcií predchádzajúcich sond Venery-9 a 14. Sonda bola dlhá 5 metrov, v priemere 6 metrov a vážila 4 tony. Mala parabolickú anténu o priemere 140 cm pre radar SAR a druhú menšiu pre rádiové spojenie (navádzacie) s povrchom Venuše. Ďalej tu boli palivové nádrže a pohonné jednotky a počítač, ktorý došlé údaje skladal do výsledného obrazu. Sonda mala na stranách slnečné panely a ďalšiu parabolickú anténu pre spojenie so Zemou.
Usson (Puy-de-Dôme)

Poloha

Obec má rozlohu 5,43 km². Najvyšší bod je položený 633 m n. m. a najnižší bod 394 m n. m.

Obyvateľstvo

Počet obyvateľov obce je 266 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beaulieu-sur-Loire

Poloha

Obec má rozlohu 48,83 km². Najvyšší bod je položený 260 m n. m. a najnižší bod 130 m n. m.

Obyvateľstvo

Počet obyvateľov obce je 1 794 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Spätná aferentácia

Spätná aferentácia je reflexný oblúk uzavretý spätnou väzbou, článok reflexného diania, ktorý premieňa reflexný oblúk na v seba uzavretý funkčný kruh.
Spočíva v tom, že príslušné receptory spätne informujú o efektorických úkonoch jednotlivých efektorov, čím sa zabezpečuje stála kontrola reakcií organizmu z hľadiska ich primeranosti a účelnosti. Spätnú aferentáciu tak možno - abstrahujúc od jej zvláštnych neurofyziologických vlastností - označiť v zmysle kybernetiky ako spätnú väzbu.
Fares-Mátodá

Fares-Mátodá (maldiv. ފަރެސްމާތޮޑާ‎) je jeden z obývaných ostrovov na atole Gáfu Dálu na Maldivách. Počet obyvateľov je 1723 (jún 2006), dĺžka ostrova 1360 m, šírka 507 m. Vzdialenosť od hlavného mesta Male je 442,3 km.
Buire-le-Sec

Poloha

Obec má rozlohu 13,36 km². Najvyšší bod je položený 93 m n. m. a najnižší bod 38 m n. m.

Obyvateľstvo

Počet obyvateľov obce je 793 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Citroën 23

Popis

Nadväzuje na svojho predchodcu nákladnú verziu modelu C4. Predná časť karosérie bola prebratá z modelu Rosalie. V roku 1956 sa zmenil dizajn kabíny, bola prebratá z modelu T55. Motorizácia bola prebraté z modelu Traction Avant. V roku 1936 pribudla naftová motorizácia s preplňovaním vysokou turbulenciou a nepriamym vstrekovaním o výkone 40 konských síl. Firma Herwaythorn Sinpar, prerábala automobily pre použitie v teréne, úpravou výšky karosérie a pridaním pohonu 4x4. Sériový model mal pohon zadnej nápravy s jednoduchým diferenciálom.

2. svetová vojna

Počas vojny bolo Francúzsko okupované nemeckými vojskami. André Citroën odmietol spoluprácu s okupantmi. Závody na výrobu osobných automobilov boli uzavreté a závody pre výrobu nákladných automobilov prešli násilím pod nemeckú správu. Počas vojny bolo vyprodukovaných približne 12 000 kusov modelu 23 pre nemecký Wehrmacht, za menej ako 10 mesiacov.
Ptačí oblast Labské pískovce

Ptačí oblast Labské pískovce (slov. Vtáčia oblasť Labské pieskovce) sa rozkladá prevažne na území chránenej krajinnej oblasti Labské pískovce, národného parku České Švýcarsko a čiastočne aj v chránenej krajinnej oblasti Lužické hory.
Rozloha rezervácie je 35 570 ha, chránený je predovšetkým biotop 4 vzácnych druhov vtákov, a to sokola sťahovavého (Falco peregrinus), ďatľa čierneho (Dryocopos martius), výra skalného (Bubo bubo) a chrapkáča poľného (crex crex).
Hounoux

Poloha

Obec má rozlohu 7,62 km². Najvyšší bod je položený 420 m n. m. a najnižší bod 270 m n. m.

Obyvateľstvo

Počet obyvateľov obce je 129 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jean-de-Verges

Poloha

Obec má rozlohu 12,73 km². Najvyšší bod je položený 709 m n. m. a najnižší bod 335 m n. m.

Obyvateľstvo

Počet obyvateľov obce je 1122 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ohradzianska kotlina

Polohopis

Kotlina sa nachádza v juhovýchodnej časti Ondavskej vrchoviny, v údolí riečky Ondavka a potoka Lieskovčík. Zjednodušene má mierne podlhovastý tvar a rozprestiera sa v okolí obcí Ohradzany, Slovenská Volová, Karná, Gruzovce a Víťazovce. Obklopuje ju len Ondavská vrchovina. 
Územie Ohradzianskej kotliny leží v povodí rieky Ondava, ktorej odvádza prebytkovú vodu najmä prostredníctvom riečky Ondavka. Tá má v tejto časti Ondavskej vrchoviny viacero prítokov, z významnejších to sú najmä Lieskovčík, odvodňujúci západnú polovicu kotliny, Mutelka a Záhumienka vo východnej časti a potok Hatka na severnom okraji, smerujúci do rieky Oľka.

Doprava

Centrálnou časťou kotliny vedie sieť lokálnych komunikácii, ktoré prepájajú tunajšie sídla medzi sebou a vytvárajú spojenie s okresným mestom Humenné (napojenie na cestu I/74). Výnimkou je obec Karná v juhozápadnej časti, do ktorej vedie prístup len z juhu cez obec Lieskovec, odbočením z cesty II/558.

Chránené územia

Ohradzianska kotlina leží mimo veľkoplošných chránených území a neležia tu ani žiadne osobitne chránené lokality.

Turizmus

Táto časť Ondavskej vrchoviny leží mimo atraktívnejších lokalít a turistický ruch je tu zastúpený len veľmi okrajovo. Nenáročné chodníky na pahorky nevyžadujú špeciálnu prípravu ani výbavu a sú vhodné pre kondičnú turistiku i cyklistiku. V tejto časti Ondavskej vrchoviny sa nachádzajú len nižšie vrchy, z nich najvýznamnejšie sú Lazná (292 m n. m.) a Veľký Laz (345 m n. m.) na východe, Pahorok (341 m n. m.) na juhu, Hrb (391 m n. m.), Paseky (395 m n. m.) a Butová (354 m n. m.) na západe a Bujalov vrch (283 m n. m.) na severe.
Castex (Gers)

Poloha

Obec má rozlohu 5,38 km². Najvyšší bod je položený 323 m n. m. a najnižší bod 217 m n. m.

Obyvateľstvo

Počet obyvateľov obce je 93 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Campagne-lès-Boulonnais

Poloha

Obec má rozlohu 13,28 km². Najvyšší bod je položený 179 m n. m. a najnižší bod 113 m n. m.

Obyvateľstvo

Počet obyvateľov obce je 592 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Greenwich

Greenwich (oficiálny názov London Borough of Greenwich) je mestský obvod na juhovýchode Londýna a je súčasťou Vnútorného Londýna.
Mestská časť vznikla v roku 1965 a zahŕňa bývalé metropolitné časti Greenwich a väčšiu časť Woolwiche (s výnimkou Severného Woolwiche, ktorý sa stal súčasťou Newhamu). Greenwich hraničí s mestskými obvodmi Tower Hamlets a Lewisham na západe, s Newham a Barking and Dagenham na severe, s Bexley na východe a s Bromley na juhu. Greenwich je jedným z mestských obvodov, kde sa konali letné olympijské hry v roku 2012.
Svalové vlákno

Svalové vlákno je základnou bunkovou stavebnou jednotkou priečne pruhovaného svalstva. Jeho jedinečnou zvláštnosťou je to, že ide o mnohojadrovú štruktúru, ktorá vznikla počas vnútromaternicového vývoja splynutím podlhovastých jednojadrových myoblastov. Výsledkom splynutia je medzistupeň, tzv. myotuba, ktorá má jadro v strednej a myofibrily vo vonkajších častiach. Počas vývoja sa jadrá presúvajú k povrchu a myofibrily do centrálnych častí bunky – vzniká zrelé svalové vlákno. Aby sa myotuba premenila na svalové vlákno, nesmie chýbať počas vývoja príslušný nerv – inak myotuba zanikne a vlákno sa nevytvorí.
Povrch svalového vlákna tvorí cytoplazmatická membrána, ktorá sa označuje ako sarkolemma. K nej prilieha tenká „bunková stena“ – tzv. lamina basalis, tvorená polysacharidmi a bielkovinami a na ňu nadväzuje sieť jemných retikulárnych vlákien. Svalové vlákno sa v mikroskope zobrazuje ako priečne pruhované – príčinou sú optické vlastnosti myofibríl.
Cytoplazma svalového vlákna sa nazýva sarkoplazma. Sarkoplazmy je pomerne málo, vyskytuje sa hlavne v blízkosti jadra, ktoré je uložené periférne pod sarkolemou. Vo vnútri vlákien (myofibríl) sú kontraktilné proteíny a ďalšie proteíny dôležité pre funkciu svalu (napr. myoglobín, ktorý zaisťuje prenos kyslíka a je príčinou červenej farby svalového tkaniva).
Guave

Guave alebo guajava je ovocie stromu Psidium guajava z čeľade myrtovité, pochádzajúceho z Južnej Ameriky, kde sú tieto plody veľmi obľúbeným ovocím. Odtiaľ sa pestovanie rozšírilo do ďalších oblastí tropického pásma (India, do Stredomoria a ďalej).
Plody majú guľovitý až hruškovitý tvar. Povrch býva hrboľatý alebo hladký, lesklý, husto pokrytý bodkami. Dužina plodu je žltkasto biela až červená, šťavnatá, výraznej vône. Chuťou pripomína figy a hrušky. Obsahuje množstvo malých tvrdých semien. Na Slovensko sa dováža nielen čerstvé, ale aj konzervované.
Ovocie guave obsahuje asi 15 % cukrov. Má vysoký obsah vitamínu C – asi 5x viac než citróny alebo pomaranče, vitamínu A a značné množstvo vápnika. Nezrelé plody sú zelené, plne dozreté slamovo žlté. Zrelý plod sa ľahko poddá tlaku prstov.
Authiou

Poloha

Obec má rozlohu 7,31 km². Najvyšší bod je položený 320 m n. m. a najnižší bod 224 m n. m.

Obyvateľstvo

Počet obyvateľov obce je 38 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Martin Trochta

Klubový hokej

Je odchovancom klubu MHk 32 Liptovský Mikuláš, v ktorom odohral deväť extraligových sezón, pričom v sezóne 2001/02 sa klubu MHk 32 Liptovský Mikuláš takmer podarilo vyradiť v prvom kole play-off favorizovaný klub Slovan Bratislava -neskoršieho majstra SR . V sezónach 2007/08 2008/09 hral v klube Dukla Trenčín. V sezóne 2009/10 hral v klube KLH Chomutov, ktorému pomohol vybojovať 1.miesto v českej 1.lige. V baráži o postup do Extraligy však klub neuspel. Pred začiatkom prípravy na novú sezónu sa Trochta podrobil operácii krížového väzu v kolene a do prípravy sa už nezapojil. Počas sezóny 2010/11 vrátil na Slovensko, jeho novým klubom sa stal HKm Zvolen. Sezónu 2011/12 odohral tiež v klube HKm Zvolen. Na konci sezóny 2011/12 sa zranil a v play-off už nehral. Sezónu 2012/13 poznačenú výlukou v NHL odohral v klube HC 07 Detva, ktorý vyradil v štvrťfinále play-off vedúcu Senicu. Vypomáhal aj v extraligovom klube Banská Bystrica. V sezóne 2013/14 pokračoval v klube prvoligovej Detvy a jeden zápas si zahral aj za extraligový HKm Zvolen. Na konci sezóny 2013/14 sa zranil a v play-off už nehral. Pred sezónou 2014/15 prestúpil do materského klubu MHk 32 Liptovský Mikuláš, s ktorým postúpil až do semifinále 1. hokejovej ligy. Počas pôsobenia v klube KLH Chomutov si v Čechách našiel manželku a v sezóne 2015/16 smerovali jeho kroky znova do českého klubu SK Kadaň.
Alkandridas zo Sparty

Poplios Ailios Alkandridas (starogr. Πόπλιος Αἴλιος Ἀλκανδρίδας) bol dvojnásobný olympijský víťaz v behu na jedno stadion v treťom storočí.
Alkandridas, syn Damokratida zo Sparty, si na 250. a na 251. olympijských hrách v rokoch 221 a 225 vybojoval víťazstvá v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. v roku 776 pred Kr. a bol hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.
Záznam o olympijských víťazstvách Alkandrida je uvedený na niekoľkých starovekých kamenných stélach objavených v Grécku, ktoré tiež uvádzajú, že Alkandridas sa v behu na jedno stadion presadil na všetkých celogréckych hrách, a to počas v dvoch olympiád, čím si dvakrát vyslúžil titul periodonikés (víťaz obehu). Jednotlivé celogrécke hry sa totiž usporadúvali v rôznych obdobiach štvoročného cyklu, ktoré spolu tvorili periodos (pravidelný obeh). Každé štvorročné obdobie sa nazývalo olympiádou. Počas olympiády sa hry konali v nasledujúcom poradí: olympijské, nemejské, isthmické, pýtické, nemejské a isthmické.
Vedecká publikácia Supplementum Epigraphicum Graecum, ktorá obsahuje zverejnené grécke nápisy a štúdie doteraz známych dokumentov tiež uvádza, že Alkandridas zvíťazil aj v behu ťažkoodencov (hoplitodromos) na hrách v Eleutherai.
Sassangy

Poloha

Obec má rozlohu 6,25 km². Najvyšší bod je položený 440 m n. m. a najnižší bod 269 m n. m.

Obyvateľstvo

Počet obyvateľov obce je 164 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pludual

Poloha

Obec má rozlohu 9,27 km². Najvyšší bod je položený 96 m n. m. a najnižší bod 35 m n. m.

Obyvateľstvo

Počet obyvateľov obce je 701 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Generville

Poloha

Obec má rozlohu 10,21 km². Najvyšší bod je položený 413 m n. m. a najnižší bod 293 m n. m.

Obyvateľstvo

Počet obyvateľov obce je 55 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Romain-sous-Versigny

Poloha

Obec má rozlohu 17,73 km². Najvyšší bod je položený 374 m n. m. a najnižší bod 275 m n. m.

Obyvateľstvo

Počet obyvateľov obce je 95 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lagrâce-Dieu

Poloha

Obec má rozlohu 8,52 km². Najvyšší bod je položený 321 m n. m. a najnižší bod 181 m n. m.

Obyvateľstvo

Počet obyvateľov obce je 496 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Voigny

Poloha

Obec má rozlohu 7,09 km². Najvyšší bod je položený 319 m n. m. a najnižší bod 172 m n. m.

Obyvateľstvo

Počet obyvateľov obce je 179 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Volejbalová extraliga žien 2018/19

Systém súťaže

Systém súťaže sa oproti predchádzajúcim sezónam kvôli zníženiu počtu účastníkov mierne zmenil. Po odohraní základnej časti raz doma a vonku sa družstvá v 2. časti súťaže (nadstavbovej) rozdelili na 2 skupiny, o 1. – 4. a o 5. – 8. miesto. Družstvá si body zo základnej časti prenášali do nadstavbovej časti, v ktorej odohrali zápasy s každým družstvom raz doma a vonku. Všetky družstvá po nadstavbovej časti postúpili do štvrťfinálových duelov play-off. Štvrťfinálové duely a duely o umiestnenie sa hrali na 2 víťazné zápasy a semifinále, finále a o duel o 3. miesto na 3 víťazné zápasy. Zo súťaže nevypadlo priamo žiadne družstvo, družstvo na 8. mieste po play-off odohralo prelínaciu súťaž s víťazmi oboch divízií 1. ligy.
Horst Köhler

Životopis

Narodil sa ako siedme z ôsmich detí v roľníckej rodine na východe Poľska. Jeho rodičia pochádzali z Nemcami obývaných oblastí Besarábie (súčasné Moldavsko) a do Poľska (toho času Generálny gouvernement) sa presťahovali v roku 1942 v rámci programu Heim ins Reich. V roku 1944 rodina utiekla pred postupujúcou Červenou armádou do oblasti Lipska, v roku 1953 z NDR do SRN a usadila sa v oblasti Ludwigsburgu.

V rokoch 1965 - 1969 absolvoval štúdium národohospodárstva a politológie na univerzite v Tübingene. V roku 1981 vstúpil do CDU. V rokoch 1998 až 2000 bol prezidentom Európskej banky pre obnovu a rozvoj. Köhler bol zvolený za prezidenta SRN Spolkovým zhromaždením (nem. Bundesversammlung) 23. mája 2004 a bol následne inaugurovaný 1. júla 2004. Predtým ako bol zvolený za prezidenta, pôsobil Köhler na čele Medzinárodného menového fondu. Z funkcie spolkového prezidenta prekvapivo odstúpil 31. mája 2010. Úrad prezidenta následne začal dočasne podľa článku 57 nemeckej ústavy vykonávať predseda Spolkovej rady Jens Böhrnsen.
Horné Ozorovce

Horné Ozorovce je mestská časť mesta Bánovce nad Bebravou v Nitrianskej pahorkatine, neďaleko sútoku Bebravy a Machnáča, v nadmorskej výške 210 m n. m. Z východu obec obteká Bebrava a zo západu Svinica.
Leží 3 km severozápadne od centra mesta, na ceste I. triedy č. 16 a pri železničnej trati č. 143, v obci je železničná zastávka.
Obec sa spomína v roku 1234, v roku 1492 sa odčlenila od susedných Dolných Ozoroviec. Šľachtická obec patrila rodu Ozoroczyovcov. Renesančný kaštieľ zo 17. storočia patril Ottlíkovcom, v súčasnosti slúži ako motorest. Evanjelický kostol je z 1. polovice 18. storočia, v interiéri obraz od Jozefa Hanulu. V obci stojí ešte baroková zvonica. Do školy tu chodil osvietenský spisovateľ a jazykovedec Juraj Ribay (1754 – 1812).
Od roku 1976 je obec súčasťou mesta Bánovce nad Bebravou.
Království (prírodná rezervácia)

Ochrana

Predmetom ochrany sú:

a) prírode blízke ekosystémy s výskytom typických a vzácnych druhov rastlín a živočíchov

b) prírodné biotopy - dubohrabiny asociácia Galio-Carpientum a zmiešané lužné lesy s dubom letným, brestom väzovým, brestom hrabolistým, jaseňom štíhlym alebo jaseňom úzkolistým, pozdĺž veľkých riek atlantickej a stredoeurópskej provincie.
Prírodná rezervácia sama o sebe, ako hodnotný fragment ekosystému, tvorí v územnom systéme ekologickej stability prirodzené biocentrum regionálneho významu. Cieľom ochrany je zachovať na dostatočne veľkom území trvalú existenciu a umožniť ďalší vývoj prirodzeným lesným biocenózam s typickou flórou a faunou.
Stadionova ústava

Stadionova ústava alebo (marcová) oktrojovaná ústava alebo oktrojovaná ríšska ústava bola „Ríšska ústava“, ktorej tvorcom bol gróf Stadion, vydaná v Olomouci 7. marca 1849 (súčasne s rozohnaním Kroměřížského snemu). Bola prvou ústavou platnou na území dnešného Slovenska.
Išlo o prvú skutočnú - výrazne centralistickú - celorakúsku ústavu. Zákonodarnú moc mal podľa nej vykonávať cisár spoločne s dvojkomorovým ríšskym snemom. Dolná komora bola voliteľná priamo s vysokým daňovým cenzom a v hornej komore zasadali hlavne virilisti a zástupcovia volení zemskými snemami. Výkonná moc mala byť sústredená výhradne v rukách cisára, ríšska rada, ktorú menoval, bola len poradným orgánom. Ústava poznala iba spoločné rakúske štátne občianstvo (ríšske) a predpokladala jednotné colné a obchodné územie. Jednotlivé korunné krajiny pre ňu boli obyčajnými provinciami.
Súčasne bol zvláštnym patentom publikovaný i katalóg základných občianskych práv (tie boli však silne obmedzené a praktická cena všetkých 13 článkov tým teda bola výrazne spochybnená). Stadionova ústava v skutočnosti nenadobudla platnosť v celom rozsahu účinnosti a 31. decembra 1851 bola s návratom absolutizmu zrušená.
Kingston (Jamajka)

Kingston je hlavné a najväčšie mesto na Jamajke. Má približne 937 tisíc obyvateľov (2011).

História

Predchádzajúcim hlavným mestom Jamajky bolo mesto Port Royal, ktoré zničili viaceré prírodné katastrofy a v súčasnosti sú z neho už iba ruiny neďaleko kingstonského prístavu. Kingston založili utečenci z bývalého hlavného mesta, po jeho zničení.

Múzeá

V Kingstone sa nachádza niekoľko múzeí. Medzi najvyhľadávanejšie patrí múzeum venované hudobníkovi Bobovi Marleyovi. Najznámejšie exponáty týkajúce sa jeho života a tvorby možno nájsť v dome kde spevák žil až do svojej smrti. Nachádza sa tu aj Národné historické múzeum, ktoré dokumentuje históriu ostrovného štátu až po súčasnosť, s množstvom exponátov endemických rastlinných a živočíšnych druhov.
Vendresse-Beaulne

Poloha

Vendresse-Beaulne má rozlohu 8,71 km². Najvyšší bod je položený 195 m n. m. a najnižší bod 64 m n. m.

Obyvateľstvo

Vendresse-Beaulne má 117 obyvateľov (2009).
Graf vývoja obyvateľstva:
Zdroje: INSEE
Priťahovač

Priťahovač alebo adduktor (lat. adductor) je sval priťahujúci končatinu. Opakom je odťahovač.
Popické kopečky

Ochrana

Predmetom ochrany je prirodzené vresovisko so stepným porastom a radom významných druhov rastlín a živočíchov.

Zrušenie

Prírodná pamiatka bola začlenená od 20. marca 1991 pod novovzniknutý Národný park Podyjí, ale až 7. augusta 1998 došlo k oficiálnemu zrušeniu pamiatky.
Torreilles

Poloha

Obec má rozlohu 17,14 km². Najvyšší bod je položený 8 m n. m. a najnižší bod 0 m n. m.

Obyvateľstvo

Počet obyvateľov obce je 3 129 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dřínovská stráň

Opis oblasti

Stráň je pokrytá mozaikou teplomilných trávnikov. Na svahoch možno nájsť mliečnik seguierov pravý (Euphorbia seguieriana), hlaváč sivastý (Scabiosa canescens), kavyľ Ivanov (Stipa pennata), ľan tenkolistý (Linum tenuifolium) alebo paľadenec prímorský. Zo živočíchov žije v oblasti rad reliktných xerotermných druhov, napr. kobylôčka zelenkastá (Bicolorana bicolor). Prieskum chrobákov zistil 44 druhov z čeľade liskavkovitých (Chrysomelidae) a 94 druhov z čeľade nosáčikovitých (Curculionidae).
Koerich

Poloha

Obec má rozlohu 18,88 km². Najvyšší bod je položený 368 m n. m. a najnižší bod 262 m n. m.

Obyvateľstvo

Koerich má 2164 obyvateľov (2011).
Graf vývoja obyvateľstva:

Ekonomika

S 3.20% bolo v Koerich nezamestanosť nižšia o 3.77 % ako luxemburský priemer v roku 2010.
Martín Cáceres

Začiatok kariéry

Cáceres začal svoju kariéru vo svojom rodnom Uruguaji v klube Defensor Sporting, kde už v mladom veku nastupoval pravidelne v prvom tíme. V celkom 26 zápasoch v prvom tíme dal 4 góly.

Villarreal CF

Vo februári 2007 podpísal Cáceres zmluvu s klubom Villarreal CF v Španielsku na dobu piatich rokov za poplatok údajne 1 milión eur.

Hosťovanie v Recreativo Huelva

V sezóne 2007-08 bol zapožičaný na hosťovanie do klubu Recreativo de Huelva v Andalúzii, kde pôsobil ako obranca. Dňa 9. januára 2008, Cáceres skóroval proti svojmu tímu Villarreal, v zápase španielskeho pohára, ktorý Recreativo vyhral 1-0.

FC Barcelona

Cáceres prestúpil do FC Barcelona 4. júna, za poplatok 16,5 miliónov € pre Villarreal. A výkupná klauzula 50 miliónov € bola zahrnutá do dohody, ktorá potrvá až do konca sezóny 2012.

Medzinárodná kariéra

Cáceres hral s Uruguajom za tím dvadsaťročných v roku 2007 na FIFA U-20 World Cup, ktorý sa konal v Kanade. V roku 2007 tento tím spolu s Cáceresom vyhral majstrovstvá Južnej Ameriky mládeže. Momentálne hrá za Uruguaj v prvom tíme.
Baroková filozofia

Baroková filozofia je filozofia explikujúca barokový životný pocit (cf. napr. desengaňo) a barokové implicitné významové útvary.
Základnými konštituentami barokovosti filozofie sú: antitetickosť, úsilie o harmóniu, systém a poriadok, heroickosť, extatickosť, nacionálnosť, dynamickosť, teatrálnosť, pansofickosť.
Baroková filozofia existuje približne v časovom intervale druhej polovice 16. storočia až prvej polovice 18. storočia.
Významnými útvarmi barokovej filozofie je baroková scholastika (F. Suarez) a baroková mystika (Tereza Avilská, Jakob Böhme, Ignác z Loyoly a ďalší).
Pygmalión (cyperský kráľ)

Pygmalión (starogr. Πυγμαλίων – Pygmalión) je v gréckej mytológii cyperský kráľ (v niektorých bájach to bol sochár), tvorca sochy ženy, ktorá ožila.
Pygmalióna tak pohoršovalo správanie dievčat a žien, že prisahal, že sa nikdy neožení. Namiesto obdivu skutočných žien, venoval všetok svoj čas soche. Táto socha pre neho predstavovala dokonalú ženu, vytvorenú podľa jeho predstáv a bola krajšia, ako ktorákoľvek živá žena. Kráľ sa s ňou zhováral a objímal ju.
Na sviatok bohyne Afrodity poprosil Pygmalión bohyňu, aby mu zoslala ženu takú krásnu, ako bola jeho socha. Múdra Afrodita však poznala jeho skutočné želanie. Keď sa vrátil domov, a ako zvyčajne, vzal sochu do náručia, cítil, že socha sa mení a ožíva. Krásna deva potom dostala meno Galateia a keďže ju Pygmalión zbožňoval, oženil sa s ňou. Narodila sa im dcéra Pafos, podľa mena ktorej je dodnes pomenované mesto na Cypre, kde v antike uctievali bohyňu Afroditu.
Tento príbeh je veľmi obľúbený a na mnoho spôsobov zobrazený v maliarstve, hudbe, sochárstve, v divadelnom i filmovom umení. Do podoby divadelnej hry ju adaptoval írsky dramatik George Bernard Shaw a v roku 1914 ju upravili na úspešný filmový muzikál My Fair Lady s Audrey Hepburnovou v hlavnej úlohe. Príbeh Pygmalióna predstavuje odvekú túžbu ľudstva po dokonalosti a večnom šťastí.
Magny-Montarlot

Poloha

Obec má rozlohu 5,94 km². Najvyšší bod je položený 238 m n. m. a najnižší bod 193 m n. m.

Obyvateľstvo

Počet obyvateľov obce je 221 (2009).
Nasledujúci graf zobrazuje vývoj počtu obyvateľov v obci.
Zdroje: INSEE